HU Az Európai Unió Hivatalos Lapja C 106/34

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelvről (1)

(Hirdetmény folyékony és gáznemű szénhidrogének kutatására vonatkozó kizárólagos engedély – ún. „Permis de Lavignolle” – iránti kérelemről)

(EGT-vonatkozású szöveg)

(2008/C 106/13)

A Marex Petroleum Corporation (dba Marex, Inc.) társaság – székhelyének címe: 13819 Threadall Park Drive, Houston, Texas 77077 (Amerikai Egyesült Államok) – és az Etablissements Maurel & Prom társaság – székhelyének címe: 12, rue Volney, F-75002 Paris – 2008. január 16-i kérelmezte, hogy a folyékony vagy gáznemű szénhidrogének felkutatására feljogosító kizárólagos engedélyt – ún. „Permis de Lavignolle”-t – terjesszék ki egy körülbelül 60 négyzetkilométernyi, Gironde megyében fekvő területre is.

E kiterjesztés határvonalát a földrajzi koordinátáikkal meghatározott alábbi csúcsokat felsorolásuk sorrendjében összekötő hosszúsági és szélességi körök ívei alkotják, a párizsi hosszúsági kört véve kezdő meridiánnak.

Csúcs Földrajzi hosszúság Földrajzi szélesség A 3,80° Ny 49,60° É B 3,70° Ny 49,60° É C 3,70° Ny 49,50° É D 3,80° Ny 49,50° É

A fenti területbe azonban nem tartozik bele a Tamaris-koncesszió területe.

Csúcs Földrajzi hosszúság Földrajzi szélesség E 3,79° Ny 49,58° É F 3,75° Ny 49,58° É G 3,75° Ny 49,54° É H 3,77° Ny 49,54° É I 3,77° Ny 49,55° É J 3,79° Ny 49,55° É

A kérelmek benyújtása és az engedély kiadásának feltételei

Az eredeti kérelem és a versengő kérelmek benyújtóinak igazolniuk kell, hogy a bányászati engedélyekre és a földfelszín alatti tárolási engedélyekre vonatkozó, 2006. június 2-i 2006-648 sz. rendelet (décret) (Journal officiel de la République française, 2006. június 3.) 4. és 5. cikkében meghatározott engedélyezési feltételek teljesülnek.

Az érdekelt társaságok versengő kérelmet nyújthatnak be e felhívás közzétételétől számítva kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogénekre vonatkozó franciaországi bányászati engedélyek megszerzéséről szóló hirdetményben összefoglalt szabályok szerint, amelyeket a bányászati engedélyekre és a földfelszín alatti tárolási engedélyekre vonatkozó 2006-648 sz. rendelet állapított meg. A versengő kérelmeket a bányászati miniszternek kell címezni, és az alább megadott címre kell beküldeni.

Az eredeti kérelemre és a versengő kérelmekre vonatkozó döntéshozatal során figyelembe veszik az említett rendelet 6. cikkében meghatározott bányászati engedély kiadásának feltételeit. A határozatokat legkésőbb 2010. január 17-ig meghozzák.

A tevékenység gyakorlásának és megszüntetésének feltételei és követelményei

A kérvényezők figyelmébe ajánljuk a bányászati törvény 79. és 79.1. sz. cikkét és a bányászati munkákról, a földfelszín alatti tárolási munkákról, valamint a bányák és a földfelszín alatti tárolás felügyeletéről szóló, 2006. június 2-i 2006-649 sz. rendeletet (décret) (Journal Officiel de la République Française, 2006. június 3.).

További felvilágosításért a környezetvédelemért, a fenntartható fejlődésért és területrendezésért felelős minisztériumhoz fordulhat: Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 (tel.: (33) 144 97 23 02, fax: (33) 144 97 05 70).

A fent említett törvényi és rendeleti rendelkezések megtalálhatók a Légifrance honlapon, a:

http://www.legifrance.gouv.fr internetcímen.

(1) HL L 164., 1994.6.30., 3. o.